Самсара
Самсара е понятие от някои източни религии. Буквално означава „кръговрат“ (санскрит). Това е веригата на ражданията и смъртта под формата на колело, което винаги е в движение. Когато тази верига бъде прекъсната, съществото получава освобождение (мокша) и встъпва в Нирвана.

Будисткото понятие за самсара 
Съгласно великия будистки учител Гампопа (1079 – 1153), който е един от основателите на школата Кагю на тибетския будизъм самсара се отличава със следните три черти:
 Природата ѝ е пустота
 Проявлението ѝ е илюзия
 Характеристиката ѝ е страдание.

В зависимост от своята карма или съдържанието на складиращото си съзнание (санскр. алая виджняна, тиб. кюн ши) съществата преживяват следните шест сфери или състояния на самсара:

 Божествена сфера, състояща се съответно от реалност на желанията (камадхату), сфера на формите и сфера на безформеното. Боговете живеят изпълнени от радост и заобиколени от изобилие, но те забравят да практикуват дхарма и така изчерпват своята добра карма.
 Сфера на полубоговете – полубоговете имат радост и изобилие почти колкото боговете, но често прекарват времето в свади помежду си.
 Сфера на хората – хората страдат от глад, жажда, топло / студено, от разделяне с приятели и близки, но все пак тази реалност е смятана за най-удачна за практикуване на дхарма
 Животинска сфера
 Сфера на гладните духове
 Адска сфера – създанията в ада са подложени на крайни мъчения за цели еони от време. Всъщност има 18 вида ад, с различни видове мъчения от жега до студ, и други мъчения.

Литература 
 
 
  
 Кончок Лундруб. Трите виждания: Страдание. Медитация. Просветление. Издателство Шамбала ISBN 954-8126-30-3

Будистки термини
Йога
Индуизъм